Document ID: 31986R0489

ΚΑΝΟΝΙΣΜΟΣ (ΕΟΚ) αριθ. 489/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για την τροποποίηση του κανονισμού (ΕΟΚ) αριθ. 1463/84 περί της οργανώσεως ερευνών για τη διάρθρωση των γεωργικών εκμεταλλεύσεων το 1985 και το 1987
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 396, την πρόταση της Επιτροπής, Εκτιμώντας: ότι, λόγω της προσχώρησης των προαναφερόμενων κρατών, πρέπει να προσαρμοσθεί ο κανονισμός (ΕΟΚ) αριθ. 1463/84 (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2)- ότι πρέπει επίσης να προσδιορισθεί η χρηματοδοτική συμμετοχή της Κοινότητας στις δαπάνες στις οποίες υποβάλλονται τα νέα κράτη μέλη στα πλαίσια της πρώτης έρευνας το 1987, όπως έγινε και για τα άλλα κράτη μέλη- ότι, για να ληφθούν υπόψη οι ιδιαιτερότητες της γεωργίας στην Πορτογαλία, πρέπει να προσαρμοσθεί ο κατάλογος των χαρακτηριστικών που πρέπει να εξετασθούν κατά την έρευνα για τη διάρθρωση των γεωργικών εκμεταλλεύσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τη διεξαγωγή της έρευνας του 1987, χορηγούνται στο Βασίλειο της Ισπανίας και την Πορτογαλική Δημοκρατία, ως συνεισφορά στις δαπάνες στις οποίες υποβάλλονται, 10 ECU ανά εκμετάλλευση που συμμετέχει στην έρευνα μέχρι ανώτατου ποσού 2 000 000 ECU όριο για την Ισπανία και 850 000 ECU για την Πορτογαλία, τα οποία πρέπει να εγγραφούν στον προϋπολογισμό των Ευρωπαϊκών Κοινοτήτων.
Άρθρο 2
Στο παράρτημα του κανονισμού (ΕΟΚ) αριθ. 1463/84, τα ακόλουθα χαρακτηριστικά είναι προαιρετικά για την Πορτογαλία: - Δ/11 Ζαχαρότευτλα - Δ/13αΚαπνός - Δ/13βΛυκίσκος - Δ/13γΒαμβάκι - Η/07Μόνιμες καλλιέργειες σε θερμοκήπια - Ι/02Μανιτάρια. Εξάλλου, επιτρέπεται στην Πορτογαλική Δημοκρατία να συγκεντρώσει σε έναν τίτλο τους τίτλους Ζ/01 και Ζ/02 (μόνιμα λιβάδια και βοσκότοποι).
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 18
19
6